  Наталья Тетерина 2018-2019 дышетскон ар кутскон азьын Кун автоинспекциысь ӧнерчиос Удмуртиысь школае ветлон сюресъёсты но пиналъёсты дышетскыны нуллӥсь автобусъёсты эскеризы, ивортэ ГИБДД-лэн элькунъя управлениысьтыз нырысетӥ ёзэтэз. «Школьный автобус» ужрад улсын ваньмыз 358 транспорт эскеремын. Со пӧлысь 318-сэ пиналъёсты нуналлы быдэ дышетсконние нуллыны лэзизы. Озьы ик ӧнерчиос школае ветлон 611 маршрутъёсты чаклазы. Эскеронъёслы йылпумъянъёсъя, сюресъёсты возён но мынон-ветлонэз радъян амалъёслэн куронъёслы тупамтэзы пумысен 65 акт гожтӥзы. Ӵемгес пумиськыло сюрес гожъёслэн ляб адӟиськемзы яке воксё ӧвӧлтэмзы, сюресэз адӟыны люкетӥсь писпуос но музъем сюресъёслэн изъянъёссы. Тырмымтэосты палэнтытон вылысь 38 алонъёсты ӧнерчиос сюресъёслэн кузёоссылы келязы. Та дыре вань алонъёсты быдэстон понна ужрадъёс кутӥсько. Со сяна, Кун автоинспекциын ужасьёс дышетскисьёсты школае кышкыттэмлыко нуллон сярысь дышетсконниослэн кивалтӥсьёсынызы но водительёсын кенешизы.  Тегъёс: Дышетон Авто ГИБДД Удмуртия сюресъёс школаос автобусъёс  